Video O șoferiță a făcut prăpăd cu mașina într-o intersecție din Timișoara. Accidentul a fost filmat de camerele de supraveghere
O tânără șoferiță a făcut prăpăd cu mașina la Timișoara, după ce ar fi intrat în intersecție pe culoarea roșie a semaforului. Accidentul, în urma căruia cinci mașini au fost avariate, iar o persoană a fost rănită, a fost surprins de o cameră de supraveghere.
- Bloc întreg, terorizat de un singur vecin. Tatăl biologic al lui Marian Oprişan, coşmarul locatarilor. DETALII la Observator 13:00, la Antena 1
- Cum vrea Iohannis să reformeze NATO în 10 pași. Măsurile pregătite de președinte, explicate în POLITICO
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Accidentul s-a produs în această dimineață, în intersecția Bărnuțiu cu Samuil Micu din Timișoara.
O victimă și cinci mașini avariate
Două mașini s-au izbit puternic, iar în urma impactului, una dintre ele a fost proiectată în alte autoturisme oprite în coloană, la semafor, pe sensul opus.
Momentul impactului a fost filmat de o cameră de supraveghere din trafic. Conform plițiștilor, șoferii implicați în accident au fost testați cu aparatul etilotest, rezultatul fiind negativ. "O femeie, în vârstă de 31 de ani, a condus un autoturism pe strada Samuil Micu, iar la intersecția cu bulevardul Simion Bărnuțiu a intrat în coliziune cu un autoturism condus de un bărbat, în vârstă de 33 de ani, care circula pe bulevardul Simion Bărnuțiu, acesta din urmă fiind proiectat în alte 3 autoturisme staționate în coloana formată pe porțiunea de drum. În urma evenimentului a rezultat o victimă, respectiv o femeie, în vârstă de 45 de ani, conducătoarea unui autoturism aflat în coloana staționată. Șoferița a fost transportată la spital în vederea acordării de îngrijiri medicale. Conducătorii auto au fost testați cu aparatul etilotest, rezultatele fiind negative", a transmis IPJ Timiș.
În cauză, polițiștii au întocmit dosar penal sub aspectul săvârșirii infracțiunii de vătămare corporală din culpă și continuă cercetările pentru a stabili cu exactitate cum s-a produs accidentul.